open-index/open-wikipedia-markdown huggingface dataset:
Portugal. The Man

**Portugal. The Man** on yhdysvaltalainen rockyhtye, joka on perustettu Wasillassa, Alaskassa. Yhtyeen jäsenet ovat John Gourley, Zach Carothers, Kyle O'Quin, Jason Sechrist, Eric Howk ja John Gourleyn puoliso Zoe Manfield. Yhtye on perustettu alun perin vuonna 2001 nimellä Anatomy of a Ghost. Yhtyeellä on ollut levytyssopimus Atlantic Recordsin kanssa huhtikuusta 2010 lähtien.

## Historia
Yhtye perustettiin elokuussa 2001, jolloin jäseninä olivat Gourley, Carothers, Joe Simon, Dewey Halpaus ja Nick Simon. Yhtye saavutti julkisuutta, mutta se hajosi pian. Itse Portugal. The Man alkoi Gourleyn sivuprojektina, jossa Carothers soitti bassoa. Yhtyeeseen liittyi uusia jäseniä ja se siirtyi Portlandiin tarkoituksena aloittaa keikkailu ja albumien levytys. Esikoisalbumi *Waiter: "You Vultures!"* julkaistiin tammikuussa 2006.

## Diskografia
* ** (2006)
* *[[Church Mouth]]* (2007)
* *[[Censored Colors]]* (2008)
* *[[The Satanic Satanist]]* (2009)
* *[[American Ghetto]]* (2010)
* *[[In the Mountain in the Cloud]]* (2011)
* *[[Evil Friends]]* (2013)
* *[[Woodstock (Portugal. The Man-yhtyeen albumi)|Woodstock]]* (2017)

## Lähteet

## Aiheesta muualla

*Yhtyeen verkkosivusto
Henry-reaktio

**Henry-reaktio** eli **nitroaldolireaktio** on kemiallinen reaktio, jossa nitroalkaani reagoi emäksen katalysoimana karbonyyliyhdisteiden kanssa muodostaen nitroalkoholin. Reaktion raportoi ensimmäisen kerran belgialainen kemisti Louis Henry vuonna 1895. Henry-reaktio on yleisesti käytetty, koska siinä muodostuvat nitroalkoholit ovat hyödyllisiä orgaanisen kemian synteesien lähtöaineita.

## Reagenssit ja mekanismi
Henry-reaktio voi tapahtua primäärisille ja sekundäärisille nitroalkaaneille, koska niillä on nitroryhmään nähden α-asemassa oleva protoni, jonka emäs voi vastaanottaa. Henry-reaktio vaatii katalyytiksi emäksen. Mahdollisia emäksiä ovat alkalimetallihydroksidit, alkoksidit, tetrabutyyliammoniumfluoridi, DBU ja DABCO. Henry-reaktion mekanismi muistuttaa aldoliaddition mekanismia. Karbonyyliyhdisteenä reaktiossa käytetään aldehydiä tai ketonia. Ensimmäisessä vaiheessa emäs vastaanottaa protonin nitroalkaanilta, jolloin muodostuu nitronaatti-ioni. Tämä nitronaatti-ioni on nukleofiilinen ja reagoi additioreaktiolla elektrofiilisen karbonyyliryhmän hiiliatomin kanssa. Muodostuva anioni ottaa vastaan protonin, jolloin muodostuu nitroalkoholi.
:

Henry-reaktio voidaan suorittaa asymmetrisesti sopivien kiraalisten katalyyttien läsnä ollessa, jolloin muodostuu pääasiassa vain yhtä enantiomeeria. Henry-reaktioissa muodostuvat nitroalkoholit ovat hyödyllisiä synteettisen orgaanisen kemian lähtöaineita. Niistä voidaan eliminoida vettä, jolloin muodostuu nitroalkeeneja, ne voidaan pelkistää aminoalkoholeiksi tai hapettaa nitroketoneiksi.

## Lähteet

## Aiheesta muualla
Triangle (The Beau Brummelsin albumi)

__NOTOC__
**Triangle** on The Beau Brummelsin albumi, joka julkaistiin vuonna 1967. 

## Kappaleet
### A-puoli
#
#
#
#
#
#

### B-puoli
#
#
#
#
#

## Kokoonpano
* Ron Elliott – kitara, laulu
* Ron Meagher – basso, kitara, laulu
* Sal Valentino – laulu
* Van Dyke Parks – cembalo, kosketinsoittimet
* Carol Kaye – basso
* James Burton – kitara
* Donnie Lanier – kitara
* Jim Gordon – rummut
* The Blossoms – taustalaulu
* Gene Garf – haitari
* Lou Klass – viulu
* Shari Zippert – viulu
* David Duke – käyrätorvi
* George Hyde – käyrätorvi
* Gale Robinson – käyrätorvi
* Jesse Ehrlich – sello
* Raymond Kelley – sello
* Dick Hyde – pasuuna

## Arvostelut
* Allmusic: 

## Lähteet
* ''Triangle'' discogs.com -sivustolla 

### Viitteet
Ensio Helimäki

**Ensio Helimäki** on suomalainen koripallovalmentaja.

Helimäki on tehnyt pitkän valmentajanuran sekä Suomen maajoukkueissa että seurajoukkueissa. Hän toimi 1990-luvulla Henrik Dettmannin apuvalmentajana Suomen miesten maajoukkueessa ja on valmentanut useita nuorisomaajoukkueita. Vuonna 2011 Helimäki valmensi Suomen naisten universiadimaajoukkuetta. Helimäki on toiminut Suomessa päävalmentajana sekä miesten että naisten pääsarjassa. HoNsU saavutti hänen johdollaan miesten SM-hopeaa vuosina 1989 ja 1991. Vuonna 1989 Helimäki valittiin miesten SM-sarjan vuoden valmentajaksi.

## Saavutuksia
* Korisliigan vuoden valmentaja 1989
* SM-hopeaa 1989 ja 1991

## Lähteet
BET

**BET** on kirjainlyhenne, joka voi tarkoittaa muun muassa seuraavia:

* BET (Black Entertainment Television), yhdysvaltalainen kaapelitelevisiokanava
* Blue Eyes Team, jyväskyläläinen jalkapalloseura
* BET (Bucharest Exchange Trading), Bukarestin pörssin osakeindeksi
Lagosin lento-onnettomuus 1995

**Lagosin lento-onnettomuus 1995** tapahtui 24. kesäkuuta 1995, kun Harka Air Servicesin reittilento Kadunasta Lagosiin suistui ulos kiitotieltä laskeutuessaan Lagosin Murtala Muhammedin kansainväliselle lentoasemalle. Lennolla käytetyn Tupolev Tu-134A:n kyydissä oli 74 matkustajaa ja kuusi miehistön jäsentä eli yhteensä 80 ihmistä, joista 16 kuoli onnettomuudessa.

Komiavian omistama kone oli vuokralla nigerialaiselle Harka Air Servicesille. Koneen lentäjät olivat venäläisiä ja matkustamohenkilökunta Nigeriasta. Lennon lähestyessä Lagosia miehistö sai säätiedot, joiden mukaan lentoasemalla oli kohtalaista tuulta ja vähän sadetta. Koneen laskeutuessa säätila muuttui äkisti: juuri laskeutumisen aikaan tuli rankka sadekuuro, ja tuulen suunta ja voimakkuus muuttuivat nopeasti. Miehistö ei saanut lennonjohdolta tietoa muuttuneista sääoloista.

Sateen vuoksi kiitotien pinnalla oli vesikerros. Kone joutui laskeuduttuaan vesiliirtoon, eikä jarruttaminen siksi onnistunut. Kone ajautui ulos kiitotieltä ja sen laskuteline osui sadevesiojan betoniseen siltaan. Kone hajosi osiin ja syttyi tuleen. Matkustajien evakuoiminen sujui heikosti, koska lentäjät ja matkustamohenkilökunta eivät kommunikoineet keskenään riittävän hyvin. Kun palo oli saatu sammutettua, huomattiin, että 16 matkustajaa ei ollut poistunut koneesta. He olivat paenneet paloa koneen käymälöihin ja takaosan matkatavaratilaan ja kuolleet sinne.

## Lähteet
Aaro Kiviperä

**Aaro Kullervo Kiviperä** (synt. **Dahlberg**, 6. helmikuuta 1912 Seinäjoki, Suomen suuriruhtinaskunta – 11. heinäkuuta 1944 Vuosalmi, Äyräpää) oli suomalainen nykyaikainen viisiottelija ja lyhytaikainen Suomen Koripalloliiton puheenjohtaja.

Kiviperä kilpaili Berliinin kesäolympialaisissa 1936 yksilökilpailussa sijoittuen 20:nneksi. Hän toimi Suomen Koripalloliitossa ja valittiin sen puheenjohtajaksi vuonna 1944. Kiviperä, sotilasarvoltaan majuri, kaatui kuitenkin jo samana vuonna jatkosodassa Äyräpään Vuosalmessa 11. heinäkuuta 32-vuotiaana.

## Lähteet
* Kiviperä, Aaro Kullervo sotapolku.fi
* 

### Viitteet
Alsvåg

**Alsvåg** on taajama Øksnesin kunnassa Nordlandin läänissä Norjassa. Se sijaitsee  Langøyan saarella kahdeksan kilometriä itään keskustaajama Myrestä, Gavlfjordin länsipuolella. Alsvåg kuuluu Vesterålenin saariryhmään. Taajaman pinta-ala on 0,3 neliökilometriä ja asukasluku 301 vuonna 2023.

Alsvågissa on satama ja kalateollisuutta, kirkko, koulu, kauppapuutarha ja museo. Museon yhteydessä sijaitsee myös vuodelta 1671 peräisin oleva tila, joka on yksi Pohjois-Norjan vanhimmista asuinrakennuksista.

## Lähteet

## Aiheesta muualla
* http://www.vesteraalen.info/oksnes_historie_alsvag_alsvaggarden.htm (norjaksi)
The Wrecking Crew

**The Wrecking Crew** oli yhdysvaltalainen, Los Angelesissa toiminut studiomuusikoiden ryhmä. Siinä ovat soittaneet muun muassa kitaristit Tommy Tedesco, Glen Campbell ja Barney Kessel,  rumpalit Jim Keltner ja Hal Blaine, kosketinsoittaja Leon Russell sekä basistit Larry Knechtel ja Carol Kaye. Siihen kuului myös esimerkiksi puhallinsoittajia ja lyömäsoittajia sekä taustalaulajia. Kokoonpanon toiminta päättyi 1970-luvun alkupuolella.

The Wrecking Crew on soittanut lukuisten artistien ja yhtyeiden levytyksillä, joista monet ovat olleet hittejä. Kokoonpanoa ja sen jäseniä käytettiin myös yhtyeiden omien muusikoiden sijaan, kun haluttiin varmistaa erityisesti uusien yhtyeiden soitto-osuuksien onnistuminen varatulla studioajalla. Eräs esimerkki on The Byrds -yhtyeen single ja läpimurtohitti "Mr. Tambourine Man". The Beach Boys -yhtyeen *[[Pet Sounds]]* -albumin kappaleiden taustat ovat kokonaan The Wrecking Crew'n soittamat albumin ideoineen ja tuottaneen Beach Boysin basisti–laulaja Brian Wilsonin ohjauksessa. Wilson sekä muut yhtyeen jäsenet suorittivat lauluosuudet. The Wrecking Crew'n jäsenet soittivat myös esimerkiksi The Monkees -yhtyeen levytyksissä sekä tv-nauhoitusten taustat, kunnes yhtye muuttui omavaraiseksi lavalla ja studiossa. 

Yhtyeiden yleinen kehitys omavaraiseen suuntaan sekä muutokset pop-musiikin tyyleissä aiheuttivat studiotöiden vähenemisen ja toisaalta uuden studiomuusikko-sukupolven esiintulon 1970-luvulla, ja The Wrecking Crew yhtenäisenä muusikkoryhmänä lakkasi vähitellen.

## Lähteet
Kusti Laurela

**Kusti (Kustaa Aadolf) Laurela**, sukunimi aik. *Laurén* (6. marraskuuta 1874 Hämeenlinna – 7. heinäkuuta 1942 Hämeenlinna) oli suomalainen kunnallisneuvos ja Hämeenlinnan ensimmäinen kaupunginjohtaja.

Laurelan vanhemmat olivat ajuri David Laurén (1841–1893) ja Eva Kristiina Ylijoki (1850–1899). Hän kävi kansakoulun ja työskenteli sitten kirjaltajana 1888–1900. Hän  perusti vuonna 1900 Hämeenlinnan uuden kirjapainon joka muutettiin osakeyhtiöksi 1908 ja yhdistettiin Arvi A. Karisto oy:hyn vuonna 1918, Laurela oli kirjapainon johtokunnan puheenjohtajana ja toimitusjohtajana vuoteen 1918 saakka ja perustamansa Hämeen sitomo- ja konttorikirjatehtaan johtokunnan puheenjohtajana vuodesta 1919 alkaen. Hän oli Arvi A. Karisto oy:n teknillisenä johtajana ja varapuheenjohtajana vuodesta 1918 lähtien aina vuoteen 1933 saakka ja oli myös eräiden muiden liikeyritysten perustaja ja johtokunnan jäsen. Laurela sai taloustirehtöörin arvonimen 1915 ja kunnallisneuvoksen arvon 1931.

Laurela oli perustamassa ja johtamassa monia paikallisia liikeyhtymiä. Hän oli muun muassa Hämeenlinnan Puhelinyhtiön johtokunnan puheenjohtaja sekä Suomalaisen Säästöpankin, Oy Hämeen Sähkön, Hämeenläänin Paloapuyhdistyksen ja Käsityö- ja Tehdasyhdistyksen johtokunnan jäsenenä. Lisäksi Laurela oli muun muassa Suomen Graafillisen liiton, Suomen kirjansitomonomistajain liiton, Tapaturmavakuutusyhtiö Aarnin, Suomen Teollisuusvaltuuskunnan keskuskomitean johtokunnan jäsenenä.

Laurela oli Hämeenlinnan kaupunginvaltuuston jäsenenä 1911–1921, rahatoimikamarin puheenjohtajana 1917–1929 ja kaupunginjohtajana 1930–1938, Hän oli Hämeenlinnan käsityö-ja tehtailijayhdistyksen puheenjohtajana viiden vuoden ajan, Hämeenläänin hevosjalostusyhdistysten liiton puheenjohtajana kuuden vuoden ajan ja toimi Hämeenlinnan VPK:n päällikkönä 1915–1930.

Kusti Laurela oli naimisissa vuodesta 1898–1934 Hilma Gustafssonin (1878–1934) kanssa.

## Teoksia
* *Katsaus Hämeenläänin hevosjalostusyhdistysten liiton toimintaan 1906–1916*. Hämeenlinna 1916

## Lähteet
Orkiektomia

**Orkiektomia** (< kreik.) eli *kivesten poisto* tai *kivesten poistoleikkaus* on yhden tai molempien kivesten kirurginen poisto. Sana on johdettu kreikan kielen sanasta *orkhis* (kives) ja *ektomia* (leikata ulos). Kirurgiaa tehdään muun muassa kivessyövän hoitoon tai kastraatioissa (omaehtoisesti tai joissain maissa edelleen pakotettuna). Leikkaus voidaan tehdä selkäydinpuudutuksessa. Yhden kiveksen poistaminen ei yleensä vaikuta hedelmällisyyteen. Mikäli mieheltä on poistettu molemmat kivekset hänelle voi toisinaan ilmaantua naisten vaihdevuosia muistuttavia hetkittäistä hikoilua ”kuumia aaltoja”. Noin 90 prosenttia miehen testosteronista muodostuu kiveksissä. Kun kivekset poistetaan tämä lisää osteoporoosin riskiä. Hoidon vaikutuksia on sukupuolivietin ja/tai erektiokyvyn joko osittainen tai kokonaan katoaminen. Se voi myös aiheuttaa diabetesta.        

## Lähteet
Qwak!

**Qwak!** on Atarin kolikkopeli, joka on julkaistu vuonna . Peli on yksinpelattava valopistoolipeli.

Pelissä ammutaan ankkoja musta-valkoisella näytöllä kiväärin muotoisella ohjaimella.

## Lähteet

## Aiheesta muualla
* 
* 
*
Castelnou (Pyrénées-Orientales)

**Castelnou** ([kastɛlnu], ) on Ranskan kunta Occitanien alueella Pyrénées-Orientalesin departementissa, manner-Ranskan eteläisimmässä kolkassa. Kunnan asukasluku vuonna 2014 oli 341. Kunta kuuluu departementissaan Les Aspresin kantoniin Perpignanin arrondissementissa ja sijaitsee parikymmentä kilometriä Perpignanin kaupungista länsilounaaseen. 

Castelnou kuuluu kauneimpien ranskalaiskylien järjestöön *[[Les Plus Beaux Villages de France]]*. Siihen kuuluvat samasta departementista myös Eus, Évol, Mosset ja Villefranche-de-Conflent. Kylä muodostuu kukkulan laella seisovan linnan juurella sijaitsevista kivitaloista ja kivetyistä kaduista.

## Lähteet

## Aiheesta muualla
Keisarilukki

**Keisarilukki ***(Opilio canestrinii)* on lukkien lahkoon kuuluva hämähäkkieläin.

Koiraiden ruumiin pituus voi olla enintään 6 mm ja naaraiden jopa 8 mm. Koiraiden väritys vaihtelee kellertävänruskeasta punertavaan, kun taas naaraiden pohjaväri on yleensä vaaleampi. Koirailla on usein keltaisia polvia ja alaosaa lukuun ottamatta tummat jalat, naaraiden jaloissa on tummia ja vaaleita renkaita. Naaraiden selässä on tumma, satulamainen kuvio ja keskellä vaalea, pitkittäinen raita. Keisarilukkia tavataan luonnossa kesäkuusta joulukuuhun.

Keisarilukki on todennäköisesti peräisin Italiasta, josta se levisi 1970-luvun lopullaKeski-Eurooppaan ja on siellä nykyään syrjäyttänyt lähes kokonaan alkuperäislaji muurilukin (*Opilio parietinus*). Tiedetään, että keisarilukkia esiintyy myös Suomessa. Keisarilukki viihtyy parhaiten tasaisilla pinnoilla, kuten talojen seinissä. 

## Lähteet
* Joel Hallan: Biology Catalog: Phalangiidae
* Bellman, Heiko (1997): Kosmos-Atlas Spinnentiere Europas. *Kosmos*.  (saksaksi)

### Viitteet
Eus

**Eus** [ɛws] on Ranskan kunta Occitanien alueella Pyrénées-Orientalesin departementissa, Ranskan eteläisimmässä kolkassa. Kunnan asukasluku vuonna 2014 oli 393. Kunta kuuluu departementissaan Les Pyrénées catalanesin kantoniin Pradesin arrondissementissa. 

Eus kuuluu kauneimpien ranskalaiskylien järjestöön *[[Les Plus Beaux Villages de France]]*. Siihen kuuluvat samasta departementista myös Castelnou, Évol, Mosset ja Villefranche-de-Conflent.

## Lähteet

## Aiheesta muualla
Suuri orikilpailu

**Suuri orikilpailu** oli Suomessa vuosina 1884–1924 järjestetty oriille tarkoitettu valtiollinen ravikilpailu, jonka tavoitteena oli maan hevoskannan kehittäminen. Se perustettiin vuonna 1883 annetulla keisarillisella asetuksella, jossa myös määriteltiin kilpailun säännöt. Kymmenen vuotta myöhemmin sen järjestämisestä annettiin uusi valtiollinen asetus ja kilpailua alettiin tuolloin kutsumaan myös nimellä Suuri ravikilpailu. Samalla myös tammojen osallistuminen kilpailuun tuli mahdolliseksi muutaman vuoden ajaksi. Suuri orikilpailu oli Suomen ensimmäinen raviurheilun suurkilpailu ja sitä voidaan pitää myös vuodesta 1924 lähtien järjestettyjen Kuninkuusravien edeltäjänä.

Suuri orikilpailu pidettiin vuoteen 1893 saakka Hämeenlinnassa Vanajaveden jäälle tehdyllä kilparadalla, kunnes vuodesta 1894 lähtien kilpailuja järjestettiin eri paikkakunnilla kaksi kertaa talven aikana. Vuosisadan vaihteessa valmistuneet ensimmäiset raviradat mahdollistivat toisen kilpailun siirtämisen syksylle. Kilpailumatkana oli 3 000 metriä.

## Kilpailut ja voittajat 1884–1924
*Kilpailun voittaneet tammat on merkitty tähdellä*

1 *kilpailu siirrettiin huonojen rataolosuhteiden vuoksi Hämeenlinnasta Tampereelle*

## Lähteet
Depthcharge

**Depthcharge** on Gremlin Industriesin kolikkopeli, joka on julkaistu vuonna .

Taito on julkaissut pelin Japanissa nimellä *Sub Hunter* samana vuonna. Pelistä on myös tehty useita uusintaversioita ja klooneja.

## Pelaaminen
Pelaaja on veden päällä liikkuva alus, jonka tavoitteena on tuhota veden alla liikkuvat sukellusveneet syvyyspommeilla.

## Lähteet

## Aiheesta muualla
* 
* 
*
Leave Your Dead Behind

__NOTOC__
**Leave Your Dead Behind** on  Amoralin ensimmäinen single. Se julkaistiin digitaalisesti 6. toukokuuta 2007.

## Kappaleet
# 
# 

## Kokoonpano
* Niko Kalliojärvi – laulu
* Ben Varon – kitara
* Silver Ots – kitara
* Erkki Silvennoinen – basso
* Juhana Karlsson – rummut

## Lähteet
Helfrid Eriksson

**Helfrid Eriksson** (o.s. **Strandborg**; 23. kesäkuuta 1908 – 23. lokakuuta 2018) oli pitkäikäinen suomalainen. Hän asui lapsena Pernajassa ja viimeisinä vuosinaan Mustasaaressa.

Eriksson oli kertonut pitkän ikänsä salaisuudeksi sen, että oli aina ollut iloinen. Kristinusko oli hänelle tärkeää ja sen antama toivo kantoi häntä läpi elämän. Erikssonin vanhemmat olivat William ja Olga Strandborg, joista kumpikin eli 96-vuotiaaksi. Hän vietti lapsuutensa Pernajassa, muutti Helsinkiin Lapinlahdenkadulle ja sieltä 2000-luvulla Mustasaareen tyttärensä Lailan kanssa. Eriksson avioitui vuonna 1932 Paul Erikssonin kanssa, ja he saivat kolme lasta. Mies työskenteli taksinkuljettajana ja Helfrid oli kotiäitinä. Hän jäi leskeksi 67-vuotiaana. Hänellä oli useita lastenlapsia ja lastenlastenlapsia, ja 109-vuotispäivänsä aikaan hänellä oli yksi lapsenlapsenlapsenlapsikin. Hän kuoli 110 vuoden iässä.

## Lähteet
GP2 Belgian Grand Prix 2013

**GP2 Belgian Grand Prix 2013** oli GP2-kauden 2013 kahdeksas osakilpailu, joka ajettiin 24.–25. elokuuta Circuit de Spa-Francorchampsn moottoriradalla Belgiassa. Kilpailu ajettiin Formula 1:sten Belgian GP:n ohessa.

Lauantain kilpailun voittoon ajoi Russian Time -tallin kuljettaja Sam Bird. Sunnuntain kilpailun voitti ART Grand Prix -tallin James Calado.
GP2 Italian Grand Prix 2013

**GP2 Italian Grand Prix 2013** oli GP2-kauden 2013 yhdeksäs osakilpailu, joka ajettiin 7.–8. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.

Lauantain kilpailun voittoon ajoi Racing Engineering -tallin kuljettaja Fabio Leimer. Sunnuntain kilpailun voitti Hilmer Motorsport -tallin Adrian Quaife-Hobbs.
Tyyne Hinkkala

**Tyyne Hinkkala** (31. lokakuuta 1908 Ulvila – 18. heinäkuuta 2018 Ulvila) oli pitkäikäinen suomalainen. Hinkkala asui 1960-luvulla rakennetussa talossa Friitalassa, Ulvilan keskustassa. Hän oli Suomen neljänneksi vanhin asukas. Hinkkala piti sanomalehtien ja kirjojen lukemisesta, virkkauksesta ja saunomisesta. Hinkkalan aviopuoliso Hannes Hinkkala toimi rintamalla lääkintämiehenä viisi vuotta. He kihlautuivat 17. helmikuuta 1943 eli jatkosodan aikana, ja häitä vietettiin heti sodan jälkeen vuonna 1945. Hinkkala jäi leskeksi 1990-luvulla. Hinkkala ei mielellään puhunut sotavuosista. Hänellä oli viisi lasta. Hän harrasti aiemmin  mattojen kutomista.

## Lähteet
Gave Up Easy

__NOTOC__
**Gave Up Easy** on  Amoralin kolmas single. Se julkaistiin digitaalisesti 28. huhtikuuta 2009.

## Kappaleet
# 

## Kokoonpano
* Ari Koivunen – laulu
* Ben Varon – kitara
* Silver Ots – kitara
* Pekka Johansson – basso
* Juhana Karlsson – rummut

## Lähteet
GP2 Italian Grand Prix 2014

**GP2 Italian Grand Prix 2014** oli GP2-kauden 2014 yhdeksäs osakilpailu, joka ajettiin 6.–7. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.

Lauantain kilpailun voittoon ajoi paalupaikalta startannut ART Grand Prix -tallin kuljettaja Stoffel Vandoorne. Sunnuntain kilpailun voitti DAMS -tallin Jolyon Palmer.
Murder of the Universe

__NOTOC__

**Murder of the Universe** on australialaisen yhtyeen King Gizzard and the Lizard Wizardin kymmenes studioalbumi, joka julkaistiin 23. kesäkuuta 2017. Albumi on toinen viidestä albumista, jotka yhtye julkaisi vuoden 2017 aikana. Yhtyeen aiempi albumi, Flying Microtonal Banana julkaistiin vain noin neljä kuukautta aiemmin.

"Murder of the Universe" on konseptialbumi, joka koostuu kolmesta toisiinsa epäsuorasti liittyvästä kappalekokonaisuudesta: ”The Tale of the Altered Beast”, ”The Lord of Lightning vs. Balrog” ja ”Han-Tyumi and the Murder of the Universe”. Kaikissa kolmessa kappalekokonaisuudessa on kertojaääni; kahdessa ensimmäisessä on ihmisääni ja viimeisessä on tietokoneen puhesyntetisaattorilla tuotettu synteettinen kertojaääni.

## Kappaleet

## Arvostelut
* Pitchfork: 8,0/10
* Metacritic: 73/100
* Theneedledrop: 6/10

## Lähteet
Hynönen

**Hynönen** on suomalainen sukunimi, joka on muun muassa seuraavilla henkilöillä:

*Hannes Hynönen (1913–2015), maanviljelijä ja toisen maailmansodan veteraani
*Pekka Hynönen (s. 1944), ammattiyhdistysjohtaja ja varatuomari
*Perttu Hynönen (s. 1994), jääkiekkoilija
*Veikko Hynönen (1920–1985), shakkitehtävien laatija.
Torstar

**Torstar Corporation** on  kanadalainen mediayhtiö, jonka päämaja sijaitsee Torontossa, Ontariossa. Yhtiön tunnetuin julkaisu on sanomalehti Toronto Star. Se on julkinen osakeyhtiö, jonka osake ( noteerataan Toronton pörssissä. Yhtiö toimii Kanadassa, Yhdysvalloissa ja kansainvälisesti.

Yhtiön toiminta on jaettu kolmeen sektoriin: Metroland Media Group (MMG), Star Media Group (SMG), ja Digital Ventures. MMG-segmentti julkaisee kahta päivittäistä sanomalehteä sekä noin sataa paikallista sanomalehteä. Lisäksi se esimerkiksi tuottaa digitaalisia verkkopalveluja (kansallisia kaupallisia sivustoja kuten homefinder.ca ja save.ca) sekä paikallisia kotisivuja. SMG-segmentti julkaisee Kanadan laajalevikkisintä Toronto Star -sanomalehteä, Toronto Star Touchia, ja sivustoa thestar.com sekä englanninkielisiä joukkoliikenteessä jaettavia Metro-sanomalehtiä (Free Daily News Group Inc) monissa Kanadan kaupungeissa sekä kiinankielistä Sing Tao Daily -lehteä (Toronto, Vancouver ja Calgary). Digital Ventures -sektori tuottaa digitaalisia viestintäpalveluja, kuten mainosohjelmia verkkoon sekä autoilu- ja  ulkoliikuntatapahtumiin.

Elokuuhun 2014 saakka Torstar omisti Harlequin Enterprices -yrityksen, joka tunnettiin maailman laajimpana romanttisen viihdefiktion julkaisijana. Harlekiinikirjoja se tuotti noin 160 miljoonan kirjan vuosittaisella painosmäärällä yli 110 eri markkinalla ja yli 30 kielellä kansainvälisesti. Harlequin Enterprices myytiin News Corpille. 

Torstar on osaomistaja Kanadan suurimmassa tietotoimistossa The Canadian Pressissä.

## Lähteet

## Aiheesta muualla
Väinö Turunen

**Väinö Johannes Turunen** (29. tammikuuta 1927 Savonlinna – 21. joulukuuta 2018 Savonlinna) oli suomalainen poliitikko. Turunen toimi SDP:n kansanedustajana vuosina 1970–1979 edustaen Mikkelin läänin vaalipiiriä. Turunen toimi myös Savonlinnan kaupunginvaltuuston puheenjohtajana ja kaupunginhallituksen varapuheenjohtajana. Turunen oli Savonlinnan vt. kaupunginjohtaja vuosina 1968–1970 ja 1972. Turunen oli presidentin valitsijamies vuosina 1978 ja 1982. 

Politiikan ulkopuolella Turunen toimi rakennustyömiehenä 1943–1949, varastomiehenä 1950–1952, varastonhoitajana vesijohtoliike Huberilla 1953–1965, Savonlinnan työväenyhdistyksen taloudenhoitajana 1966–1967, Putki- ja metalliasennus S. & A. Pietikäisen konttoripäällikkönä 1968–1970, Mikkelin lääninveroviraston verotarkastajana 1979–1980, Oy Olavilan toimitusjohtajana Savonlinnassa vuodesta 1981 ja Kiinteistö Oy Huutokallion isännöitsijänä 1960–1973. 

Turusen vanhemmat olivat työmies Kalle Pekka Turunen ja Alma Emilia Ikäheimo. Turusen puoliso vuodesta 1947 oli Irja Onerva Juuti. Heillä on kaksi lasta, Kimmo Kullervo (s. 1951) ja Tarja Hannele (s. 1956). Turunen oli sotilasarvoltaan korpraali. Turuselle myönnettiin kunnallisneuvoksen arvonimi vuonna 1986.

## Lähteet
Valkoposkisorsa

**Valkoposkisorsa** (*Anas bahamensis*) on puolisukeltajiin kuuluva lintulaji.

## Ulkonäkö
Koiras- ja naarasyksilöt näyttävät samanlaisilta. Valkoposkisorsa on väritykseltään suurimmalta osin ruskea valkoisia poskia ja puna-harmaata nokkaa lukuun ottamatta. Poikasten nokka on kokonaan harmaa. Valkoposkisorsan levinneisyysalueella ei esiinny muita samannäköisiä lintuja.

## Levinneisyys ja elinympäristö
Valkoposkisorsaa tavataan Karibialla, Galapágossaarilla ja muualla Etelä-Amerikassa. Se viihtyy parhaiten hieman suolaisissa vesissä, kuten murtovetisissä järvissä, estuaareissa ja mangrovesoilla. Itäisessä Pohjois-Amerikassa nähdyt yksilöt voivat olla vankeudesta paenneita.

## Ravinto
Valkoposkisorsa käyttää ravinnokseen vesikasveja ja pikkueläimiä, jotka se pyydystää sukeltamalla puolittain veden alle. Pesän valkoposkisorsa tekee maalle kasvillisuuden suojaan, kuitenkin lähelle vettä.

## Alalajit
Valkoposkisorsa jaetaan kolmeen alalajiin, jotka voidaan sijoittaa kahteen eri ryhmään:

* *bahamensis/rubrirostris* -ryhmä
** *A. b. bahamensis* – esiintyy Länsi-Intian saaristossa ja pohjoisen Etelä-Amerikan rannikolla
** *A. b. rubrirostris* – esiintyy Etelä-Amerikan länsirannikolla Ecuadorista keskiseen Chileen ulottuvalla alueella
* *A. b. galapagensis* (”Galapagos”) – esiintyy Galápagossaarilla


File:Anas bahamensis galapagensis Santa Cruz 2.jpg|*Anas bahamensis galapagensis*


## Lähteet
Kauko Heikkinen (poliitikko)

**Kauko Antero Heikkinen** (s. 12. huhtikuuta 1938 Puolanka) on suomalainen poliitikko. Heikkinen toimi Keskustan kansanedustajana vuosina 1987–1995 edustaen Oulun läänin vaalipiiriä. Heikkinen toimi myös Hyrynsalmen kunnanhallituksen puheenjohtajana vuosina 1973–1975 sekä Suomussalmen kunnanhallituksen puheenjohtajana vuosina 1983–1987 sekä Suomussalmen kunnanvaltuutettuna vuosina 1989–1996. Politiikan ulkopuolella Heikkinen toimi apulaistarkastajana Hämeen lääninverovirastossa 1960–1963, toimistopäällikkönä Jämsän verotoimistossa 1964–1965, Hyrynsalmen verojohtajana 1966–1975 ja Suomussalmen verojohtajana 1976–1996. Heikkinen oli presidentin valitsijamies vuonna 1988. Heikkisen vanhemmat olivat maanviljelijä Matti Heikkinen ja emäntä Anna Stiina Heikkinen. Heikkisen puoliso vuodesta 1964 on lastenhoitaja Helvi Inkeri Holopainen. Heillä on kolme lasta, Anneli (s. 1965), Helena (s. 1968) ja Kristiina (s. 1980). Heikkinen on sotilasarvoltaan kapteeni.

## Lähteet
Avisa Nordland

**Avisa Nordland** on norjalainen päivälehti, joka ilmestyy Bodøssa Nordlandin läänissä. Lehti on perustettu vuonna 2002 yhdistämällä Nordlandsposten ja Nordlands Framtid. Pääomistaja on norjalainen Amedia (62 prosenttia vuonna 2006). Vuonna 2016 lehden levikki oli 17&nbsp;862.

## Lähteet
Santalankorpi

**Santalankorpi** on kaksiosainen Natura-alue Hangon Santalassa. Luonnonsuojelualueen koko on 73 hehtaaria ja se sijaitsee Hankoniemen keskiosassa. Alue on nuorta keidassuota, jossa ruoikko on monin paikoin valtalaji.

Santalankorven Natura-alue muodostuu kahdesta osasta: pohjoisemmasta Sandkärristä ja eteläisemmästä Luhtakorvesta. Sandkärr on suurimmaksi osaksi kangaskorpea, jossa on paikoin avoimempaa nevaa. Luhtakorpi on enimmäkseen lehtomaista turvekangasta. Seutu oli laitumena, niittynä ja peltona 1950-luvulle asti. Luhtakorven niittyjä on niitetty säännöllisesti 1990–2000-luvuilla ja aluetta on ennallistettu. Luhtakorven eteläosassa on Henriksbergin suo, puolen hehtaarin kokoin yksityinen luonnonsuojelualue.

Luhtakorvessa kasvaa Suomen suurin, tuhansien yksilöiden suuruinen, luhtaorvokkiesiintymä. Ensimmäinen havainto luhtaorvokista Hangon Santalasta on, kun Seppo Eurola löysi kasvia vuonna 1951 tehdessään valtakunnallista metsieninventointia. Kalevi Keynäs löysi Santalan–Tvärminnen luhtaorvokkiesiintymän vuonna 1981. Pääesiintymä löytyi vuonna 1983.

Luhtakorpi ostettiin valtiolle vuonna 1984. Santalankorven soidensuojelualue perustettiin vuonna 1985. Santalankorven Natura-alue perustettiin vuonna 1998.

## Lähteet
David Davis

**David Davis** (s. 23. joulukuuta 1948 York, Britannia) on brittiläinen konservatiivipuolueen poliitikko. Hän on ollut kansanedustaja vuodesta 1987 ja ministeri 1994–1997, jolloin hän oli John Majorin hallituksessa eurooppaministeri. Theresa Mayn ensimmäisessä ja toisessa hallituksessa hän oli Britannian EU-erosta vastaava ministeri eli brexit-ministeri, ja hän oli brexit-neuvotteluissa Britannian pääneuvottelija. Hän erosi hallituksesta heinäkuussa 2018.

Davis on tavoitellut puolueen johtajanpaikkaa, mutta puheenjohtajaksi valittiin tuolloin David Cameron.

Davisin poliittisia näkemyksiä ovat vapausoikeuksien merkityksen korostaminen ja henkilökorttien ja henkilörekisterin vastustaminen. Hän kuuluu puolueen oikeaan ja sen EU-kriittiseen laitaan.

## Yksityiselämä
Davis on peräisin melko vaatimattomista oloista. Hän vietti lapsuutensa Etelä-Lontoossa kunnan vuokratalossa, eikä hän ole käynyt perinteisiä yksityiskouluja. Hän työskenteli sotilaana ennen kuin aloitti yliopisto-opinnot. Ennen poliitikon uraa hän oli 15 vuotta sokeriyhtiön johtotehtävissä.

Davis on naimisissa Doreen Davisin kanssa. Heillä on kolme lasta.

## Lähteet

## Aiheesta muualla

* David Davisin virallinen sivusto
* David Davisin virallinen sivusto puolueen sivulla 
* David Davis Parlamentin sivustolla
Bacharach

**Bacharach** tai **Bacharach-am-Rhein** on noin 1&nbsp;900 asukkaan kaupunki Saksan lounaisosassa, Mainz-Bingenin alueella Rheinland-Pfalzin osavaltiossa. Se sijaitsee Reinin varrella noin 50 kilometriä Koblenzista etelään.

Kaupungin viereisellä kukkulalla oleva Stahleckin linna toimii retkeilymajana.

*[[Geo]]*-aikakauslehti valitsi Bacharachin yhdeksi kymmenestä kauneimmasta pikkukaupungista Saksassa.

## Lähteet

## Aiheesta muualla
Olette

**Olette** [o'lɛt] tai **Olette-Évol** () on Ranskan kunta Occitanien alueella Pyrénées-Orientalesin departementissa, Ranskan eteläisimmässä kolkassa. Kunnan asukasluku vuonna 2014 oli 383. Kunta kuuluu departementissaan Les Pyrénées catalanesin kantoniin Pradesin arrondissementissa.

Oletten kunnan Évol kuuluu kauneimpien ranskalaiskylien järjestöön *[[Les Plus Beaux Villages de France]]*. Siihen kuuluvat samasta departementista myös Castelnou, Eus, Mosset ja Villefranche-de-Conflent.

## Lähteet

## Aiheesta muualla
Erik Brynjolfsson

**Erik Brynjolfsson** (s. 1962) on yhdysvaltalainen taloustieteilijä ja professori Massachusetts Institute of Technologyn (MIT) Sloan School of Managementissa sekä MIT Initiative on the Digital Economyn johtaja ja tutkija National Bureau of Economic Researchissa. Hän on erikoistunut tutkimaan informaatioteknologian vaikutuksia tuottavuuteen, liikkeenjohdon strategioihin, digitaaliseen markkinointiin ja aineettomaan pääomaan.

Brynjolfsson väitteli tohtoriksi MIT Sloan School of Managementista vuonna 1991. Hän on työskennellyt MIT:n lisäksi Harvardin yliopistossa ja Stanfordin yliopistossa.

## Teoksia ja tutkimuksia
*
*
*
*
*
* 

## Lähteet

## Aiheesta muualla
* Brynjolfssonin kotisivu
* Brynjolfssonin tutkimukset IDEASissa
Parempaan en pysty

**Parempaan en pysty** on suomalaisen rap-artisti Arttu Lindemanin kuudes single, jonka julkaisi 2. kesäkuuta 2017 Sony Music Entertainment. Kappale kertoo artistin pieleen menneestä flirtistä tytön kanssa.

## Lähteet
CONCACAF Gold Cup 2017

**CONCACAF Gold Cup 2017** oli järjestyksessään 14. CONCACAF Gold Cup -jalkapalloturnaus. Turnauksen voitti isäntämaa Yhdysvallat, joka voitti loppuottelussa Jamaikan.

Turnaus alkoi 7. heinäkuuta ja loppuottelu pelattiin 26. heinäkuuta 2017. Turnauksen voittaja pelaa Gold Cup 2019 voittajan kanssa karsinnat, joiden voittaja edustaa CONCACAFia vuoden 2021 Maanosaliittojen cupissa.

## Ottelut
### Alkulohkot

#### Lohko A
Hondurasin ja Ranskan Guayanan välinen ottelu tuomittiin Hondurasin 3–0 voitoksi Ranskan Guayanan peluutettua kelpaamatonta pelaajaa.

#### Lohko B

#### Lohko C

### Pudotuspelit

## Lähteet
Tulette

**Tulette** [ty'lɛt] on Ranskan kunta Auvergne-Rhône-Alpesin alueella Drômen departementissa. Vuoden 2014 väestönlaskennassa sen asukasluku oli 1&nbsp;944. Se kuuluu departementissaan Grignanin kantoniin Nyonsin arrondissementissa.

Tulette sijaitsee Drômen departementin etelärajalla 17 kilometriä Saint-Paul-Trois-Châteaux’sta itään ja 25 km Orangesta koilliseen. Nyonsiin on matkaa 24, Montélimariin 37 ja Avignoniin 55 kilometriä.

## Lähteet

## Aiheesta muualla

*Kunnan sivusto
Azerbaijan Airlinesin lento 56

**Azerbaijan Airlinesin lento 56** oli Azerbaijan Airlinesin reittilento Nahitševanista Bakuun. Lennolla 5. joulukuuta 1995 käytetty Tupolev Tu-134B-3 syöksyi maahan pian lähdettyään lentoon Nahitševanin lentoasemalta, kun toiseen moottoriin tuli vika ja miehistö sammutti väärän moottorin. Lennolla oli 76 matkustajaa ja kuusi miehistön jäsentä eli yhteensä 82 ihmistä, joista 52 kuoli maahansyöksyssä.

Kone lähti lentoon Nahitševanista kello 17.52. Perämies vastasi koneen ohjaamisesta. Koneen noustua 60 metrin korkeuteen sen vasemmanpuoleiseen moottoriin tuli vika ja se lakkasi toimimasta. Perämies reagoi korjaamalla tästä aiheutuneen koneen kallistumisen vasemmalle. Viiden sekunnin kuluttua lentomekaanikko kertoi, että oikeanpuoleinen moottori oli lakannut toimimasta. Kapteeni otti ohjauksen itselleen. Hän ei voinut päätellä koneen kallistumisesta, kumpi moottori oli kyseessä, sillä perämies oli jo oikaissut koneen.

Kone jatkoi nousua yhdellä moottorilla. Noin 140 metrin korkeudella kapteeni käski lentomekaanikkoa sammuttamaan oikeanpuoleisen moottorin. Lentomekaanikko veti moottorin tehovivun tyhjäkäynnille ja huomasi, että teho vähenikin toimivasta moottorista. Hän siirsi tehovivun takaisin alkuperäiseen tehoasetukseen, mutta moottori oli jo ehtinyt sammua. Kone oli noussut 197 metrin korkeuteen. Kapteeni päätti tehdä pakkolaskun. Hänen oli käännettävä konetta jyrkästi oikealle väistääkseen kerrostaloa. Kone syöksyi lopulta pellolle 3,8 kilometrin päässä Nahitševanin lentoasemalta. Se oli kallistunut 37 astetta oikealle, ja sen vajoamisnopeus oli 10 metriä sekunnissa.

Tutkinnassa selvisi, että moottori oli sammunut, koska sitä oli käytetty viallisena yli 30 tuntia ilman korjauksia. Väärän moottorin sammuttamiseen vaikutti ohjaamon huono ergonomia: lentomekaanikon työpisteen moottorimittareita oli vaikea nähdä heikossa valaistuksessa.

## Lähteet
GP2 Unkarin Grand Prix 2013

**GP2 Unkarin Grand Prix 2013** oli GP2-kauden 2013 seitsemäs osakilpailu, joka ajettiin 27.–28. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.

Lauantain kilpailun voittoon ajoi Carlin -tallin kuljettaja Jolyon Palmer. Sunnuntain kilpailun voitti Trident Racing -tallin Nathanaël Berthon.
MotoGP 3

**MotoGP 3** on vuonna 2003 julkaistu ratamoottoripyöräaiheinen videopeli, joka perustuu MotoGP kauteen 2002. Pelin kehitti ja julkaisi Namco ja se julkaistiin PlayStation 2:lle. Pelin kansikuvassa esiintyy Valentino Rossi.

## Pelattavuus
Pelissä on mahdollista ajaa kuusi erilaista pelitilaa, yksittäisiä arcade kilpailuja, maailmanmestaruuskausi, aikaa vastaan, legenda kuljettajia vastaan yksittäisiä kilpailuja, haastekisoja ja moninpeli. Yksittäisissä kilpailuissa on mahdollista valita haluamansa kuljettajan pyörä. Pelaaja ei kuitenkaan kilpailussa aja oikealla kuljettajalla, vaan hänen oma nimi esiintyy pelissä. Maailmanmestaruuskaudella pelaava voi valita haluamansa pyörän, jonka hän ajaa omana itsenään, eikä voi esimerkiksi valita haluamansa kuljettajan näköispyörää. Kausitilassa on mahdollista valita vaikeusasteen mukaan helppo, keskivaikea ja vaikea. Helpolla vaikeusasteella pyörää on helpompi hallita ja peli auttaa pelaajaa jarrutuksissa, lisäksi kausi kestää viiden kilpailun verran. Keskivaikeassa ja vaikeassa apuja ei ole vaan pelaajan täytyy itse osata esimerkiksi jarruttaa ajoissa ennen mutkaa ja hallita pyörää paremmin. Lisäksi molemmissa vaikeusasteissa kauden pituus on oikean kauden 15 kilpailun mittainen. Aikaa vastaan ajo on pelkästään rataennätyksien parantamista, pelaaja voi kilpailla omaa aikaansa vastaan. Haastetilassa voi suorittaa erilaisia tehtäviä, joissa voi saada lukittuja kuljettajia käyttöönsä, kaikki MotoGP kuljettajat ja legenda kuljettajat, sekä videoita ja kuvia.

## Legenda kuljettajat

## Lähteet
Di-isopinokamfeyyliboraani

**Di-isopinokamfeyyliboraani** (C20H35B) on organoboraaneihin kuuluva orgaaninen yhdiste. Yhdistettä käytetään orgaanisen kemian synteeseissä hydroboraatioreaktioissa ja muiden kiraalisten katalyyttien valmistamiseen.

## Ominaisuudet, valmistus ja käyttö
Huoneenlämpötilassa di-isopinokamfeyyliboraani on valkoista kiteistä ainetta. Yhdiste reagoi veden ja muiden proottisten liuottimien kanssa. Se liukenee eettereihin, muun muassa tetrahydrofuraaniin, dioksaaniin ja dimetoksietaaniin. Yhdiste on optisesti aktiivinen, ja siitä tunnetaan sekä (+)-että (-)-enantiomeerit. 

Di-isopinokamfeyyliboraani valmistetaan pineenistä hydrobooraamalla sitä boraanin ja dimetyylisulfidin muodostamalla kompleksilla. Muodostuva enantiomeeri riippuu lähtöaineena käytetyn pineenin enantiomeerista. Pineenin (+)-enantiomeeri johtaa (-)-di-isopinokamfeyyliboraaniin ja (-)-pineenistä muodostuu di-isopinokamfeyyliboraanin (+)-enantiomeeria. Di-isopinokamfeyyliboraani on yleisesti käytetty reagenssi alkeenien ja enamiinien hydroboraatioreaktioissa. Yhdiste on voimakkaasti steerisesti estynyt, minkä vuoksi se reagoi vain *cis*-isomeerien kanssa. Hydroboraatioreaktioiden lisäksi sitä voidaan käyttää kiraalisena pelkistimenä pelkistettäessä hydroksikarbonyyliyhdisteitä. Yhdiste toimii myös lähtöaineena muiden kiraalisten katalyyttien, kuten monoisopinokamfeyyliboraanin, valmistukselle.

## Lähteet
Soidinsuo (Mäntsälä)

**Soidinsuo** on suo Mäntsälän Hyökännummella.

Suo on keidassuo, ja sen pinta-ala on 39 hehtaaria. Ympäristöministeriön soidensuojelutyöryhmä valitsi vuonna 2015 Soidinsuon yhdeksi soista, joiden luonnonarvoilla on valtakunnallista merkitystä. Suolta on otettu turvepehkua. Pohjoisosassa on jäänteitä turveladoista. Suon laitoja on ojitettu.

Soidinsuo muodostaa yhdessä Porakallion kanssa paikallisten virkistysalueen. Soidinsuo ja Porakallio–Tasalankallio on seutukaavassa varattu retkeily- ja ulkoilualueeksi. Hyökännummen osayleiskaavassa alue on varattu pääosin maa- ja metsätalousvaltaiseksi alueeksi, jonne on osoitettu ohjeellisia ulkoilureittejä.

## Lähteet
If Not Here, Where?

__NOTOC__
**If Not Here, Where?** on  Amoralin seitsemäs single. Se julkaistiin digitaalisesti 25. syyskuuta 2013.

## Kappaleet
# 

## Kokoonpano
* Ari Koivunen – laulu
* Ben Varon – kitara
* Masi Hukari – kitara
* Pekka Johansson – basso
* Juhana Karlsson – rummut

## Lähteet
GP2 Monacon Grand Prix 2014

**GP2 Monacon Grand Prix 2014** oli GP2-kauden 2014 kolmas osakilpailu, joka ajettiin 23.–24. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.

Lauantain kilpailun voittoon ajoi paalupaikalta startannut DAMS -tallin kuljettaja Jolyon Palmer. Sunnuntain kilpailun voitti DAMS -tallin Stéphane Richelmi.
National Bureau of Economic Research

The **National Bureau of Economic Research** (NBER) on yhdysvaltalainen voittoa tavoittelematon tutkimuslaitos, joka on sitoutunut tekemään ja levittämään taloustieteellistä tutkimusta päätöksentekijöille, liiketoiminnan ammattilaisille ja akateemiselle yhteisölle. NBER on perustettu vuonna 1920, ja se sijaitsee Cambridgessa (Massachusetts). NBER keskittyy erityisesti tutkimuksiin, jotka kehittävät uusia tilastollisia mittareita, estimoivat taloudellista käyttäytymistä mallintavia kvantitatiivisia malleja sekä analysoivat politiikkojen vaikutuksia. NBER:in toimitusjohtaja on James M. Poterba.

NBER:ille on työskennellyt 26 taloustieteen Nobel-palkinnonsaajaa. Lisäksi NBER:ille on työskennellyt kolmetoista Yhdysvaltojen presidentin taloudellisista neuvonantajista. Simon Kuznets oli NBER:in ensimmäisen johtajan Wesley Mitchellin oppilas ja työskenteli NBER:illä kehittäessään kansantalouden tilinpitoa ja mittareita.

## Lähteet

## Aiheesta muualla
* NBER:in verkkosivu
* Fabricant, S. 1984. Toward a firmer basis of economic policy: The founding of the National Bureau of Economic Research
GP2 Unkarin Grand Prix 2015

**GP2 Unkarin Grand Prix 2015** oli GP2-kauden 2015 kuudes osakilpailu, joka ajettiin 25.–26. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.

Lauantain kilpailun voittoon ajoi paalupaikalta startannut DAMS -tallin kuljettaja Alex Lynn. Sunnuntain kilpailun voitti ART Grand Prix -tallin Nobuharu Matsushita, jolle voitto oli ensimmäinen GP2-sarjassa.
Vande Mataram (albumi)

**Vande Mataram** on intialaisen säveltäjä A. R. Rahman studioalbumi. Se julkaistiin vuonna 1997.

## Kappaleet
# Maa Tujhe Salaam
# Revival
# Gurus of Peace (mukana Nusrat Fateh Ali Khan)
# Tauba Tauba
# Only You
# Missing (Vande Mataram)
# Thai Manne Vanakkam
# Masoom
# Musafir (mukana Faye)
Ohkolanjokilaakso

**Ohkolanjokilaakso** on kaksiosainen Natura-alue Ohkolanjoen rannoilla Mäntsälässä. Luonnonsuojelualue on yhteensä 22 hehtaarin kokoinen. Alueella on valtakunnallisesti arvokasta lehtokasvillisuutta ja jokiuoma on luonnontilainen. Alue on Lahden oikoradan ja Lahdenväylän moottoritien länsipuolella. Niistä aiheutuu Natura-alueelle melua, mutta ne eivät juuri muuten vaikuta lehtoon.

Ohkolanjoki meanderoi voimakkaasti ja Ohkolanjokilaaksossa on useita juoluoita. Alueen kohdalla kulkee harjujakso. Lahopuut ovat saaneet kaatua uoman päälle, joten Ohkolanjokilaakso muodostaa arvokkaan ekologisen kokonaisuuden, joka on harvinaisen luonnontilainen Uudellamaalla.

Kasveista Ohkolanjokilaakson lehdossa esiintyvät muun muassa keltavuokko, kevätlinnunsilmä, kotkansiipi, lehtoarho, lehtoimikkä, lehtokuusama, lehto-orvokki, lehtotähtimö, mesiangervo, mukulaleinikki, mustakonnanmarja, näsiä ja purolitukka. Lehdossa esiintyviä perhosia ovat muun muassa keltaselkämittari (*Ecliptopera capitata*), palsamikenttämittari (*Xanthorhoe biriviata*) ja varjopatinayökkönen (*Euchalcia modestoides*), jonka ainoa tunnettu (1996) vakinainen esiintymispaikka Suomessa Ohkolanjokilaakso on. Nisäkkäistä Ohkolanjokilaaksossa pesivät liito-orava ja todennäköisesti saukko.

Osa Natura-aluetta on erillinen, joen itäpuolella oleva niitty, Sandberginpelto. Se on maakunnallisesti arvokas perinnebiotooppi. Sandberginpelto on noin 3,5 hehtaaria laaja entinen laidunpelto. Paikallinen luonnonsuojeluyhdistys on hoitanut niittyä niittämällä. Alue on suurikokoinen uusmaalaiseksi perinnebiotoopiksi. Siellä kasvavat muun muassa hakarasara, ketonoidanlukko, keväthanhikki, laskospoimulehti, saksanhanhikki, saunionoidanlukko ja särmäputki.

## Lähteet
Ohkolanjoki

**Ohkolanjoki** on joki, joka virtaa Mäntsälän Ohkolasta Järvenpään Haarajoelle. Ohkolanjoki alkaa Keravanjärvestä ja yhtyy Haarajoella Keravanjokeen. Joki on 18 kilometriä pitkä.

Ohkolanjoen varrella on 22 hehtaarin laajuinen Ohkolanjokilaakson luonnonsuojelualue, jossa jokiuoma on luonnontilassa ja rannoilla kasvaa valtakunnallisesti arvokasta lehtokasvillisuutta. Laaksossa elää useita harvinaisia lajeja, muun muassa varjopatinayökkönen (*Euchalcia modestoides*), jonka ainoa tunnettu (1996) vakinainen esiintymispaikka Suomessa on Ohkolanjokilaakso.

Haarajoen mylly lopetettiin vuonna 1988, minkä vuoksi Ohkolanjoen vedenpinta aleni 60–80 senttimetrillä. Joki surkastui ojaksi ja sen rantapenkereet sortuivat. Vedenpinnan palauttamista pohjapadoilla on suunniteltu. Pohjapadon kustannusarvio vuonna 2015 oli noin 250&nbsp;000 euroa.

Ohkolanjokeen on istutettu taimenia.

## Lähteet
Princess (kappale)

__NOTOC__
**Princess** on Diablon ensimmäinen single. Se julkaistiin vuonna 1999 omakustanteena.

## Kappaleet
# 
# 
# 
# 
# 

## Kokoonpano
* Rainer Nygård – kitara, laulu
* Marko Utriainen – kitara
* Aadolf Virtanen – basso
* Timo Kemppainen – rummut

## Lähteet
Intomesee

__NOTOC__
**Intomesee** on Diablon toinen single. Se julkaistiin vuoden 2002 huhtikuussa levymerkillä Poko Records.

## Kappaleet
# 

## Kokoonpano
* Rainer Nygård – kitara, laulu
* Marko Utriainen – kitara
* Aadolf Virtanen – bassokitara
* Heikki Malmberg – rummut

## Lähteet
Sneck

**Sneck** voi tarkoittaa:

* Jere Sneck (s. 1994), suomalainen jääkiekkopuolustaja
* Liisa-Maria Sneck (s. 1968), suomalainen jääkiekkomaalivahti
* Marco Sneck (s. 1978), suomalainen muusikko
Morey-Saint-Denis

**Morey-Saint-Denis** on kunta itäisessä Ranskassa Côte-d'Orin departementissa Burgundi-Franche-Comtén alueella.

Kunta kuuluu Burgundin tunnettuun Côte de Nuitsin viinialueeseen, ja on Burgundin viinialueiden läpi kulkevan viinitien Route des Grands Crusin varrella. Kunnan viinitarhoissa on 150 hehtaarin viljelmät Pinot Noir-rypälettä.

## Lähteet

## Aiheesta muualla
Pala valkoista marmoria

**Pala valkoista marmoria** on Matti Ijäksen ohjaama suomalainen televisioelokuva vuodelta 1998. Se perustuu Martti Joenpolven saman nimiseen novelliin.

## Juoni
Ossi ja Nelly viettävät täysihoitolassa ensin mainitun syntymäpäiviä. Pariskunta on jo elämänsä ehtoopuolella. Yllättäen Ossi katoaa jonnekin: hän on lähtenyt matkalle, jonka aikana hän esittää ihmisille iskelmälaulajaa, poroisäntää ja muiden haaveammattiensa harjoittajia. Oikeasti hän on peltiseppä. Ossi käy myös poikansa ja ex-vaimonsa luona. Dementoitunut Nelly innostuu miehensä esimerkistä ja lähtee niin ikään omille teilleen. Sekä Nelly että Ossi saavat tempauksillaan ihmiset raivon partaalle.

## Julkaisut
*Pala valkoista marmoria* sai ensi-iltansa Yle TV1:n Kotikatsomossa joulukuussa 1998. Kotikäyttöön teos on julkaistu analogisena VHS-tallenteena ja sittemmin digitaalisena DVD-tallenteena.

## Vastaanotto
Roope Alftan kirjoitti Ilta-Sanomissa 21. joulukuuta 1998: "Lasse Pöysti on roolissa, jossa hänen äärettömän hienot näyttelijänlahjansa pääsevät loistavasti oikeuksiinsa. Eeva-Kaarina Volanen tarjoaa Pöystin huippusuorituksen rinnalle samaa luokkaa olevan tulkinnan pienestä naisesta kovassa suomalaisessa maailmassa."

*Pala valkoista marmoria* sai useita palkintoja: Prix Italia -palkinto 1999 yksittäisten televisioelokuvien sarjassa, erikoispalkinto Plovdivin kansainvälisillä televisiofestivaaleilla 1999 aikuisille tarkoitettujen televisiodraamojen sarjassa ja pääpalkinto Banffin kansainvälisillä televisiofestivaaleilla Kanadassa vuonna 2000.

## Näyttelijät

## Lähteet

## Aiheesta muualla
*Pala valkoista marmoria Ylen Elävässä arkistossa
*Kajava, Jukka: Pala valkoista marmoria / Helsingin Sanomat
Luettelo Yhdistyneiden kansakuntien turvallisuusneuvoston päätöslauselmista (1976–1982)

Tämä on luettelo **[[Yhdistyneiden kansakuntien turvallisuusneuvoston päätöslauselma|Yhdistyneiden kansakuntien turvallisuusneuvoston päätöslauselmista]] 401–500 **, jotka hyväksyttiin 14. joulukuuta 1976 ja 28. tammikuuta 1982 välisenä aikana.
GP2 Itävallan Grand Prix 2015

**GP2 Itävallan Grand Prix 2015** oli GP2-kauden 2015 neljäs osakilpailu, joka ajettiin 20.–21. kesäkuuta Red Bull Ringin moottoriradalla Itävallassa. Kilpailu ajettiin Formula 1:sten Itävallan GP:n ohessa.

Lauantain kilpailun voittoon ajoi paalupaikalta startannut ART Grand Prix -tallin kuljettaja Stoffel Vandoorne. Sunnuntain kilpailun voitti Campos Racing -tallin Rio Haryanto.
Aiguèze

**Aiguèze** [egɛz] on Ranskan kunta Occitanien alueella Gardin departementissa. Kunnan asukasluku vuonna 2014 oli 218. Kunta kuuluu departementissaan Pont-Saint-Espritin kantoniin Nîmesin arrondissementissa. 

Aiguèze sijaitsee lähellä Ardèche-joen rotkoja (*Gorges de l'Ardèche*), jotka ovat tunnettu matkailukohde. Aiguèze kuuluu kauneimpien ranskalaiskylien järjestöön *[[Les Plus Beaux Villages de France]]*. Siihen kuuluvat samasta departementista myös Montclus ja La Roque-sur-Cèze.

## Lähteet

## Aiheesta muualla
Saint-Nicolas-lès-Cîteaux

**Saint-Nicolas-lès-Cîteaux** on kunta itäisessä Ranskassa Côte-d'Orin departementissa Burgundi-Franche-Comtén alueella.

## Nähtävyyksiä
Kunnan nähtävyyksiä on vuonna 1098 perustettu Cîteaux’n luostari (*Abbaye de Cîteaux*). Luostarin perusti Robert de Molesme ja se on Sisterssiläisen sääntökunnan perustamispaikka. 

## Lähteet

## Aiheesta muualla
La Roque-sur-Cèze

**La Roque-sur-Cèze** [la.ʁɔk.syʁ.sɛz] on Ranskan kunta Occitanien alueella Gardin departementissa. Kunnan asukasluku vuonna 2014 oli 179. Kunta kuuluu departementissaan Bagnols-sur-Cèzen kantoniin Nîmesin arrondissementissa. 

Nimensä mukaisesti Cèze-joen varrella sijaitseva La Roque-sur-Cèze kuuluu kauneimpien ranskalaiskylien järjestöön *[[Les Plus Beaux Villages de France]]*. Siihen kuuluvat samasta departementista myös Aiguèze ja Montclus.

## Lähteet

## Aiheesta muualla
GP2 Abu Dhabin Grand Prix 2015

**GP2 Abu Dhabin Grand Prix 2015** oli GP2-kauden 2015 yhdestoista ja samalla viimeinen osakilpailu, joka ajettiin 28.–29. marraskuuta Yas Marinan moottoriradalla Abu Dhabissa. Kilpailu ajettiin Formula 1:sten Adu Dhabin GP:n ohessa.

Lauantain kilpailun voittoon ajoi ART Grand Prix -tallin kuljettaja Stoffel Vandoorne. Sunnuntain kilpailun ensimmäisellä kierroksella kolmannessa mutkassa DAMS -tallin Pierre Gasly pyörähti, jonka seurauksena useampi auto rysäytti ratavalliin samaan kasaan. Kilpailua ei enää jatkettu, sillä rataa ei saatu kuntoon aikataulun puitteissa.

## Lähteet
Günther Heidemann

**Günther Heidemann** (21. lokakuuta 1932 Berliini – 15. maaliskuuta 2010 Berliini) oli saksalainen nyrkkeilijä ja olympiamitalisti.

Heidemann voitti sarjan 67 kg olympiapronssia Helsingissä 1952. Hän hävisi välieränsä Puolan lopulta kultaa voittaneelle Zygmunt Chychłaille.

## Lähteet
* Günther Heidemann Bio, Stats, and Results  Olympics at Sports-Reference.com 

### Viitteet